CELEX: 62015CN0116
Language: fi
Date: 2015-03-06 00:00:00
Title: Asia C-116/15: Kanne 6.3.2015 – Euroopan parlamentti v. Euroopan unionin neuvosto

4.5.2015   
            
            
               FI
            
            
               Euroopan unionin virallinen lehti
            
            
               C 146/30
            
         Kanne 6.3.2015 – Euroopan parlamentti v. Euroopan unionin neuvosto
   (Asia C-116/15)
   (2015/C 146/37)
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: F. Drexler, A. Caiola ja M. Pencheva)
   
      Vastaaja: Euroopan unionin neuvosto
   
      Vaatimukset
   
   
               —
            
            
               käsiteltävänä oleva asia ja numerolla C-14/15 rekisteriin kirjattu asia on yhdistettävä kirjallista ja suullista käsittelyä sekä tuomiota varten
            
         
               —
            
            
               sormenjälkitietoja koskevan automaattisen tietojenvaihdon aloittamisesta Latvian kanssa 4.12.2014 annettu neuvoston päätös 2014/911/EU (1) on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan parlamentti vetoaa kahteen kanneperusteeseen SEUT 263 artiklaan perustuvan kanteensa tueksi.
   Ensimmäisessä kanneperusteessa parlamentti katsoo, että neuvosto käytti epäasianmukaista oikeudellista perustaa päätöksen 2014/911/EU antamiseksi. Tämän ensimmäisen kanneperusteen yhteydessä parlamentti esittää kaksi perustelujen osaa. Parlamentti väittää muun muassa, että neuvoston olisi pitänyt löytää oikeudellinen perusta riidanalaiselle päätökselle SEUT:n määräyksistä ja että neuvosto tukeutui joka tapauksessa lainvastaiseen säännökseen päätöksen 2014/911/EU antamiseksi. Se on nimittäin käyttänyt johdettua oikeudellista perustaa, joka sellaisenaan on unionin tuomioistuimen oikeuskäytännön mukaan lainvastainen. Tämän kanneperusteen nojalla parlamentti esittää päätöksen 2008/615/YOS (2) 25 artiklan 2 kohtaa koskevan lainvastaisuusväitteen.
   Toisessa kanneperusteessa parlamentti moittii neuvostoa siitä, että se on soveltanut virheellistä päätöksentekomenettelyä mainitun päätöksen antamiseksi. Parlamentti päättelee siten tästä, että perussopimuksia sekä olennaisia menettelymääräyksiä on rikottu.
   
      (1)  EUVL L 360, s. 28.
   
      (2)  EUVL L 210, s. 1.